stanford-oval/wikipedia huggingface dataset:
ג'ון אוגדון
הערות שוליים

↑  אליסטר הינטון, "ג'ון אוגדון", מילון גרוב למוזיקה ומוזיקאים אונליין
1 2  הינטון, שם
| --- | --- |
בקרת זהויות :  NLI: 987007275250205171  PLWABN: 9810683324805606  BNE: XX923902  BnF: cb13898073z (data)  GND: 124295517  ISNI: 0000 0001 1085 2010  LCCN: n83183578  MusicBrainz: a9725139-c789-4e4f-9278-62d39d14198f  NKC: xx0113213  NTA: 101116144  SNAC: w6vt9885  SUDOC: 083488782  Trove: 1184659  VIAF: 115697426   WorldCat (עם VIAF): 115697426
ג'ון אוארבך

| --- | --- |

 לידה:  8 בספטמבר 1922 ורשה, הרפובליקה הפולנית השנייה 
 פטירה:  12 בנובמבר 2002 (בגיל 80) 
 מדינה:  ישראל 
 
ג'ון אוארבך (John Auerbach;‏ 8 בספטמבר 1922 – 12 בנובמבר 2002) היה ימאי וסופר ישראלי שכתב את כל ספריו באנגלית.
קורות חיים

אוארבך נולד בשנת 1922 בוורשה בירת פולין.
הוריו שלחו אותו לגימנסיה אנגלית לפני המלחמה. בתחילת מלחמת העולם השנייה שירת בצבא הפולני. לאחר שהצליח להימלט מגטו ורשה, נפל בשבי הגרמני, ונשלח לעבודות כפייה כמסיק וכמכונאי על אונייה גרמנית, בזהות מזויפת של שבוי פולני. אוארבך ניסה להימלט לשוודיה בספינה גנובה, אך נתפס ונכלא על ידי הנאצים במחנה הריכוז שטוטהוף. לאחר המלחמה שירת על סיפונן של אוניות שוודיות, הצטרף לפעילי המוסד לעלייה ב', ובשנים 1945 עד 1947 היה בין מבריחי המעפילים ארצה. באחת ההפלגות נתפס על ידי הבריטים, נכלא במחנות המעצר בקפריסין, וישב בהם כשנתיים.
לאחר עלייתו ארצה, בשנת 1949, הצטרף אוארבך לקיבוץ שדות ים, נישא לאירנה ולשניים נולדו בן ובת. אוארבך שימש כרב חובל באניות הדייג של הקיבוץ. בראשית שנות החמישים עבר השתלמות קציני ים בעכו, הצטרף לצי הסוחר הישראלי כמכונאי ראשי, ושירת בו כחמש עשרה שנה. בנו הבכור, סרן אדם אוארבך (1950–1974), קצין בחיל האוויר, נפל בתאונת מסוקים במחניים. בעקבות נפילת בנו נטש אוארבך את צי הסוחר, פרש לקיבוצו והתמסר לכתיבה ולהוצאת ספריו. אברהם יבין וישראל מאיר תרגמו את כל ספריו לעברית, והכניסו את יצירתו למחזור החיים של הספרות העברית.
לאחר פטירת אשתו הראשונה, אירנה, נשא לאישה את הבמאית נולה צ'לטון.
לטענת מתיו מילר, מנהל טובי פרס, אוארבך ורוברט גרייבס התכתבו במשך כעשרים שנה. גרייבס אף ביקר את אוארבך בישראל בשנות השישים וניסה לפרסם את עבודותיו באנגליה.
סיפורו של אוארבך 'הינשוף' ("The Owl") זכה בשנת 1993 בפרס פא"ן ואונסק"ו לסיפור הקצר. הסופר היהודי-אמריקאי סול בלו העריך מאוד את כתיבתו של אוארבך, וכינה אותו, במאמר בשבועון 'טיים', "המינגוויי הישראלי". (אורבוך זוכה לפרק שלם בספרו של בלו "לירושלים וחזרה") ב-2003 יצאו בהוצאת 'טובי פרס' הירושלמית שני קובצי סיפורים של אוארבך במקור האנגלי, 'הינשוף וסיפורים אחרים', ו'סיפורי גראבובסקי', עם הקדמה מאת סול בלו.
ספריו

שני סיפורי מלחמה ושני סיפורי שלום; תרגם מכתב-יד: אברהם יבין, תל אביב: הקיבוץ המאוחד, תשכ"א.
הריקשה וסיפורים אחרים; תרגם מכתב-יד: אברהם יבין, תל אביב: הקיבוץ המאוחד, תשכ"ז.
המאדונה השחורה: סיפורים; תרגם מכתב-יד: אברהם יבין, תל אביב: הקיבוץ המאוחד, תשל"ב.
מכנסיים; ניקוס והמכשפה; תרגם מכתב-יד אברהם יבין, תל אביב: קצין חינוך ראשי/ענף השכלה - משרד הביטחון ('ספריית תרמיל'), תשל"ג.
הים הנסוג: סיפורים; תרגם מכתב-יד: אברהם יבין, תל אביב: הקיבוץ המאוחד, תשל"ז 1976.
חמישה סיפורי ים; תרגם מכתב-יד: אברהם יבין, תל אביב: משרד ביטחון - ההוצאה לאור ('ספריית תרמיל'), תשמ"א 1981.
רגינה ב: רומן, שני חלקים; תרגמו מכתב-יד: אברהם יבין (חלק א'), אילנה המרמן (חלק ב'), תל אביב: הקיבוץ המאוחד, תשמ"ב. (חלק א' כלול בספרו הים הנסוג)
העיניים הצהובות של כלבתי; תרגם מכתב-יד: שמואל רגולנט, תל אביב: הקיבוץ המאוחד ('ספריה ימית'), תשמ"ד.
עניין של זהות: סיפורים; תרגם מאנגלית: אברהם יבין, תל אביב: עם עובד, תשמ"ח 1987.
סוף-משחק בקריית גת: סיפורים; תרגם מכתב יד: ישראל מאיר, תל אביב: הקיבוץ המאוחד, 1990.
בריחה, רומן אוטוביוגרפי. תרגום מכתב-היד: ישראל מאיר, תל אביב: הקיבוץ המאוחד ('אות הזמן: סיפורת'), 1993.
לאחר מותו:
The Owl & Other Stories; preface by Saul Bellow, New Milford, Conn.: Toby Press, 2003.
Tales of Grabowski: Transformations, Escape & Other Stories, New Milford, Conn.: Toby Press, 2003.
The Rickshaw & Other Stories, New Milford, Conn.: Toby Press, 2006.
הערות שוליים

↑  קורות החיים של אדם אוארבך, באתר "יזכור" של משרד הביטחון
↑  קרול קוק, במלותיו שלו, באתר הארץ, 7 במרץ 2004
↑  Tales of Grabowski by John Auerbach באתר ההוצאה.
↑  ענ"ן, סיפורי־ים עבריים, דבר, 7 בינואר 1972.
↑  מרדכי אבישי, השואה והים בסיפורי אוארבך, מעריב, 11 במאי 1973.
↑  ביקורת: אהוד בן עזר, "חיים טיפוסיים לגמרי", דבר, 27 במאי 1977, המשך.
| --- | --- |
בקרת זהויות :  NLI: 987007257898605171  PLWABN: 9810565558205606  BnF: cb151041666 (data)  ISNI: 0000 0001 0893 8608  LCCN: n87865794  SUDOC: 108439909  VIAF: 44713633   WorldCat (עם VIAF): 44713633
ג'אקומו מאיירבר

| --- | --- |

 לידה:  5 בספטמבר 1791 Tasdorf, ממלכת פרוסיה, האימפריה הרומית הקדושה 
 פטירה:  2 במאי 1864 (בגיל 72) פריז, הקיסרות השנייה 
 שם לידה:  Jakob Liebmann Meyer Beer 
 מקום קבורה:  בית הקברות היהודי בשדרות שנהאוזר 
 מוקד פעילות:  ממלכת פרוסיה 
 סוגה:  אופרה 
 שפה מועדפת:  גרמנית 
 בן או בת זוג:  Minna Meyerbeer 
 צאצאים:  Cornelie Richter, Blanca von Korff, Cäcilie von Andrian-Werburg 
 פרסים והוקרה:  אות המסדר מקסימיליאן של בוואריה למדעים ואמנויות (1853)  מפקד בלגיון הכבוד  אות מסדר ההצטיינות במדעים ואמנויות של גרמניה  פור לה מריט 
 פרופיל ב-IMDb
 
קברו של ג'אקומו מאיירבר לצד קבר אמו אמליה בר
ג'אקומו מאיירבר (בגרמנית: Giacomo Meyerbeer, במקור יעקב בֶּר;‏ 5 בספטמבר 1791, ברלין – 2 במאי 1864, פריז) היה מלחין יהודי-גרמני.
קורות חיים

מאיירבר נולד בשם יעקב ליבמן בר (בכתיב מסורתי: בעער) נולד בכרכרה בדרך מברלין לפרנקפורט על האודר ליעקב ולאמליה בר, במשפחה בת ארבעה בנים.
אביו, יעקב הרץ בר (1769–1825), היה יצרן סוכר ובנקאי, ממנהיגי הקהילה בברלין.
אמו, מלכה (אמליה) לבית וולף, אביה נמנה עם יהודי החצר בפרוסיה. משפחתה מקורה בעיר וינה.
אחיו, וילהלם, היה אסטרונום חובב. אחיו, מיכאל, היה סופר. האח היינריך לא רכש מקצוע מעולם.
השם "מאיירבר" נוצר לאחר שמשפחתו קיבלה ירושה גדולה מסבו מצד אמו, מאייר וולף.
את השם ג'אקומו (הגרסה האיטלקית לשם יעקב) הוסיף לעצמו מאיירבר לאחר שהחל לכתוב אופרות איטלקיות.
מאיירבר זכה לחינוך מוזיקלי מעולה ממיטב המורים בזמנו וכישרונו המוזיקלי בלט כבר בהיותו ילד. מוריו החשובים היו מוציו קלמנטי לפסנתר והכומר פוגלר לתאוריה, לנגינה בעוגב ולאופרה. אצל פוגלר פגש את המלחין הצעיר קרל מאריה פון ובר שהיה ידידו הטוב וחברו ללימודים. כמו כן שימש אהרן האלה-וולפסון, מחשובי משכילי ברלין, כמורו הפרטי.
ב-1812 סיים את לימודיו אצל פוגלר וכתב קנטטה בשם "אלוהים וטבע" ואופרה בשם "נדר יפתח". בעוד הקנטטה זכתה להצלחה מסוימת, האופרה נכשלה לחלוטין, ולאחר מספר ניסיונות כושלים לכתוב אופרות עבר ב-1815 לגור באיטליה כדי ללמוד את האופרה מהמקורות. מאיירבר התאקלם במהירות באיטליה וכתב אופרה בסגנון איטלקי "רומילדה וקוסטנצאה" שזכתה להצלחה גדולה באיטליה. אך חברו קרל מאריה פון ובר שכנע אותו לנטוש את הסגנון האיטלקי ולעבור לפריז.
בפריז פגש מאיירבר את המלחינים לואיג'י כרוביני וז'אק הלוי והושפע מהם. לאחר תקופה של לימוד הסגנון הדרמטי של האופרה הצרפתית, כתב ב-1831 את האופרה "רובר השטן" ולאחר מכאן כתב עוד שתי אופרות מוצלחות: "ההוגנוטים" ו"הנביא". אופרות אלו שזכו להצלחה מסחרית הפכו את מאיירבר לעשיר ומפורסם. הוא זכה לאותות כבוד בצרפת, גרמניה, אנגליה והולנד ואף נבחר כחבר באקדמיה הצרפתית.
מאיירבר התמנה למנצח מלכותי בברלין, כתב יצירות לכנסייה הגרמנית ולחצר המלך ואת האופרה "מחנה בשלזיה". מאיירבר עזר לחברו ובר ולידידו ריכרד וגנר להעלות אופרות בברלין והמשיך להגיע לפריז לנצח על יצירותיו ההיתוליות "כוכב הצפון" ו"סליחתו של פלוארמל" שזכו להצלחה כלכלית רבה.
את שנות חייו האחרונות הקדיש לכתיבת האופרה החשובה שלו "האפריקנית" שאת כתיבתה סיים ב-1864 סמוך למותו.
קורות חיים > משפחתו

נישא במאי 1826 לבת דודתו, מינה מוסון (1804–1886). לשניים נולדו חמישה ילדים (בן ובת נפטרו בינקותם). 
בת הזקונים קורנלי (1842-1922) התנצרה בגיל 16 ונישאה לצייר גוסטב ריכטר. משנת 1890 ניהלה בברלין סלון ספרותי.
ג'אקומו מאיירבר נפטר ב-2 במאי 1864 בפריז צרפת, אך נקבר לבקשתו בבית העלמין היהודי בשדרות שנהאוזר בברלין.
ניתוח יצירתו

מאיירבר המשיך את מסורת האופרה הצרפתית שהתווה ז'אן-בטיסט לולי והדגיש את העלילה האופראית והאפקט הדרמטי. בכל אופרה כזו עוסק מאיירבר באדם החריג בחברה, בהתמודדותו עם מעגלים של עוינות, ובמלחמתו אחר הטוב והצודק, ובכמיהתו לשלום. כל אחת מהאופרות מתעדת אירוע היסטורי שאותו למד מאיירבר לעומק מתוך כוונה להרחיק עדות ולספר בעצם את סיפורו שלו כאזרח אירופה הגדולה והמתפתחת, שהוא בעל זהות יהודית ברורה, ובעל השקפה נאורה הומניסטית, המתפלל לימים של קבלת האדם באשר הוא אדם. האופרות שלו מיזגו את התיאטרון והמוזיקה ונטו לטעם הקהל בדורו. בשנת 1900 היו אופרות אלה המבוצעות ביותר בכל בתי האופרה החשובים בעולם, ותפסו להם מקום של כבוד בביצועים חוזרים ונשנים לצידם של וגנר ושל ורדי.
האופרה "האפריקנית" היא סיפור דמיוני על מגלה הארצות המפורסם וסקו דה גמה וסיפור אהבתו. ביצירה זאת חזר מאיירבר לסגנון האופרה האיטלקית והדגיש את הדרמטיות והרגש באופרה על הרקע האקזוטי של אפריקה.
מאיירבר וריכרד וגנר

למרות שמאיירבר עזר לוגנר בתחילת דרכו, גם מבחינה כספית, נתקנא וגנר בהצלחתו של מאיירבר ופרסם ב-1850 בעילום שם את המאמר "היהדות במוזיקה", שקבע כי השפעת היהודים ובעיקר מאיירבר (מבלי להזכיר את שמו במפורש) ומנדלסון קלקלה את הטעם המוזיקלי וגרמה לדלדולה ולרפיונה של המוזיקה הגרמנית בתקופה שלאחר בטהובן. הגזע היהודי הוא לדעתו חסר אונים בתחום היצירה המוזיקלית ויהודי אינו יכול להיות אמן יוצר. ב-1869, לאחר מות מאיירבר, פרסם וגנר שוב את המאמר הזה, והפעם בשמו.
הערות שוליים

↑  על פי מיכאל וולפה
| --- | --- |
בקרת זהויות :  NLI: 987007265478505171  PLWABN: 9810698704005606  BIBSYS: 90232366  BNC: 000237080  BNE: XX897054  BnF: cb13897457k (data)  CANTIC: a10449322  CiNii: DA05078912  GND: 118581945  ICCU: LO1V130704  ISNI: 0000 0001 2281 7116  KulturNav: d5c0d3b3-6211-48cb-a705-8374acc67c51  LCCN: n79140961  LNB: 000030575  Léonore: 261889  MusicBrainz: e2e5fec1-d87b-4b48-81b1-7e9ab074f348  NDL: 01140637  NKC: jn20000604016  NLA: 36550415  NLG: 126472  NLK: KAC199618101  NSK: 000044613  NTA: 070429243  RERO: 02-A000113601  SELIBR: 288713  SNAC: w6125r2q  SUDOC: 027961907  Trove: 1287094  VcBA: 495/34265  VIAF: 71578779   WorldCat (עם VIAF): 71578779
ג'ון אובריין

ג'ונתן פטריק אובריין (באנגלית: Jonathan Patrick O'Brien; נולד ב-29 באוגוסט 1977) הוא כדורגלן עבר אמריקאי ששיחק בעמדת הקשר וכמגן שמאלי.
אובריין נחשב לאחד מהכדורגלנים האמריקאים פורצי הדרך כאשר היה מבין הראשונים לשחק במועדון אירופי גדול כאשר הצטרף לאייאקס.
קריירת מועדונים

אובריין גדל בפלאיה דל ריי, שבקליפורניה והוא למד בתיכון ברנטווד. בגיל 17 הצטרף לאקדמיה לכדורגל של אייאקס ההולנדית ובשנת 1997 חתם על חוזה בקבוצה הבוגרת. בקיץ 1998 הושאל לאוטרכט עד לסיום העונה. בסיום העונה חזר לאייאקס, והפך לשחקן הרכב בעונת 2001/2002 בה זכתה אייאקס באליפות. אולם עקב פציעות חוזרות איבד את מקומו בהרכב עד שבינואר 2005 חתם בדן האג.
בשנת 2006 חזר לארצות הברית וחתם בצ'יבאס ארצות הברית מה-MLS אולם גם אותה עזב לאחר שנפצע. ב-11 ביוני 2008 הודיע על פרישה מכדורגל.
קריירה בינלאומית

ב-22 באפריל 1998 ערך את הופעת הבכורה שלו בנבחרת ארצות הברית במשחק ידידות נגד אוסטריה. נכלל בסגל הרחב של הנבחרת לקראת מונדיאל 1998 אך לא נכלל בסופי. השתתף עם הנבחרת באולימפיאדת סידני (2000) והגיע עמה למקום הרביעי.
השתתף עם הנבחרת במונדיאל 2002 ומונדיאל 2006 בו נפצע במשחק הראשון של נבחרתו בטורניר נגד צ'כיה.
חיים אישיים

או'בריאן נשוי ואב לבן. מתגורר בבולדר שבקולורדו.
לאחר פרישתו מכדורגל חזר אובריין למכללה והשלים דוקטורט בפסיכולוגיה קלינית באוניברסיטת אליאנט. לד"ר אובריאן יש שתי פרקטיקות נפרדות, אחת מספקת ייעוץ לבריאות הנפש לקהל הרחב ואחת עובדת כפסיכולוגית ספורט.
תארים

ליגת העל ההולנדית: 2001/2002, 2003/2004
הגביע ההולנדי: 2002
מגן יוהאן קרויף: 2002
גביע הזהב: 2005
ג'ייסון וייט

| --- | --- |

 לידה:  11 בנובמבר 1973 (בן 50) נורת' ליטל רוק, ארצות הברית 
 מוקד פעילות:  ארצות הברית 
 תקופת הפעילות:  מ-1989 
 מקום לימודים:  ליטל רוק 
 סוגה:  פאנק רוק 
 שפה מועדפת:  אנגלית 
 כלי נגינה:  גיטרה 
 חברת תקליטים:  רפרייז רקורדס 
 www.greenday.com
 פרופיל ב-IMDb
 
ג'ייסון וייט
ג'ייסון וייט (Jason White, נולד ב-11 בנובמבר 1973) הוא נגן גיטרה אמריקאי המלווה את להקת הפאנק רוק גרין דיי מאז 1999.
נולד בליטל רוק שבארקנסו, ארצות הברית. ב-1995 החל לנגן במסגרת להקת "Pinhead Gunpowder". מ-1999 מלווה את גרין דיי; בלהקה הוא מנגן כסולן גיטרה ראשי, בגיטרת בס ובגיטרה חשמלית, וכן מבצע קולות רקע.
ב-2005 נישא לג'אנה רולינס. בסוף שנת 2014 התגלה אצלו סרטן בשקדים, שמאז טופל.
ג'ייסון וולס

| --- | --- |
אין תמונה חופשית
 לידה:  22 במרץ 1976  (בן 48) קליבלנד שבאוהיו
 עמדה:  פאוור פורוורד
 גובה:  2.02 מטרים
 מכללה:  אוניברסיטת המדינה של אינדיאנה (1994 - 1998)
 קבוצות כשחקן
 1998 - 2000 2000 - 2003 2003 - 2004 2005 2005 - 2006 2006 - 2007 2007 2007 - 2008 2008 2008 - 2009 2009 2009:  אלביק סטוקהולם קנברה קנונס א.ס. רמת השרון הפועל ירושלים עירוני נהריה קאפו ד'אורלנדו דן בוס הפועל ירושלים אל וואסל פולטאבה קורדובה מכבי ראשון לציון
 הישגים כשחקן
 הפורוורד המצטיין בליגה השוודית-פינית (1999) MVP של גמר ה-NBL‏ (2003) מלך הריבאונדים של ליגת העל (2004)
 
ג'ייסון וולס (באנגלית: Jayson Wells; נולד ב-22 בדצמבר 1976 בקליבלנד, אוהיו) הוא כדורסלן עבר אמריקאי המשחק בעמדת הפאוור פורוורד ומתנשא לגובה של 2.02 מטרים.
וולס, בוגר אוניברסיטת המדינה של אינדיאנה, החל את קריירת הבוגרים שלו באלביק סטוקהולם השוודית, עימה זכה באליפות הליגה השוודית-פינית ובתואר הפורוורד המצטיין של הליגה בעונת 1998/1999 ובגביע השוודי-פיני בעונת 1999/2000. לאחר מכן חתם בקבוצת האוסטרלית קנברה קנונס, בה שיחק במשך שלוש עונות, כשבעונתו האחרונה בליגה אף נבחר ל-MVP של גמר ה-NBL. בעונת 2003/2004 עבר לישראל וחתם בא.ס. רמת השרון, במדיה קלע 20.7 נקודות, הוריד 11.5 ריבאונדים (מלך הריבאונדים של הליגה) וחטף 1.3 כדורים בממוצע למשחק. את העונה שלאחר מכן לא החל באף קבוצה ורק בינואר 2005 חזר לשחק כשחתם בהפועל ירושלים.
בעונת 2005/2006 עבר לעירוני נהריה אותה הוביל למקום הרביעי בליגה עם ממוצעים של 17 נקודות, 9 ריבאונדים, 2 אסיסטים ו-1.2 חטיפות למשחק. לאחר מכן החל לנדוד ברחבי העולם ושיחק בקאפו ד'אורלנדו האיטלקית, דן בוס ההולנדית ולאחר חצי עונה נוספת בירושלים, בה סייע לקבוצה לזכות בגביע המדינה, תוך שהוא קולע בגמר 3 נקודות. בהמשך עבר לאל וואסל מערב הסעודית, אך גם בה שיחק רק חצי עונה ועבר לפולטאבה האוקראינית. את עונת 2009/2010 החל בקורדובה הארגנטינאית, אך כבר לאחר כמה שבועות עזב אותה וחתם במכבי ראשון לציון, ממנה שוחרר לאחר כחודשיים. לאחר מכן לא המשיך בקריירת המשחק ופרש ממשחק פעיל.
ג'ון אוואן

| --- | --- |

ג'ון אוואן, 1973
 לידה:  28 במרץ 1948 (בן 76) בלקפול, הממלכה המאוחדת 
 שם לידה:  ג'ון ספנסר אוונס
 מוקד פעילות:  הממלכה המאוחדת 
 תקופת הפעילות:  מ-1966
 מקום לימודים:  קינגס קולג' לונדון 
 עיסוק:  מוזיקאי כותב מילים מפיק מוזיקלי
 סוגה:  רוק מתקדם ג'אז בלוז מוזיקה קלאסית
 שפה מועדפת:  אנגלית 
 כלי נגינה:  פסנתר אורגן האמונד עוגב
 חברת תקליטים:  קרייסלס רקורדס
 שיתופי פעולה בולטים:  ג'ת'רו טאל טאליס
 פרופיל ב-IMDb
 
ג'ון אוואן (באנגלית: John Evan; נולד ב-28 במרץ 1948) הוא מוזיקאי, פסנתרן, כותב מילים ומפיק מוזיקלי בריטי.
ביוגרפיה

נולד בשם ג'ון ספנסר אוונס בבלקפול, לנקשייר, הממלכה המאוחדת.
הוא שינה את שם משפחתו מ-אוונס לאוואן כאשר הלהקה הראשונה שהקים יחד עם ג'פרי האמונד, The Blades, שינתה את שמה ל"להקת ג'ון אוואן". האמונד טען ש'להקת ג'ון אוואן' נשמע יותר טוב מ'להקת ג'ון אוונס', ולכן כדי ששמו יופיע בשם הלהקה, שינה אוואן את שמו. בעתיד, האמונד ואוואן יצטרפו שניהם ללהקתו של איאן אנדרסון, "ג'ת'רו טאל". מאוחר יותר, לפני הקמת ג'ת'רו טאל, ניגן אוואן עם אנדרסון ומתופף הלהקה לעתיד, בארי בארלו.
ביוגרפיה > ג'ת'רו טאל

בשנת 1970 אוואן היה לעזר עבור הלהקה בהקלטות אלבומה השלישי "Benefit" (בתודות המיוחדות שבסוף האלבום נכתב: "... וג'ון אוון, שניגן קלידים עבורנו"). בסוף אותה שנה הציע אנדרסון לאוואן להצטרף כפסנתרן רשמי ללהקה. ובתחילה הסתייג אוואן מההצעה מכיוון שנרתע מהרעיון לעזוב את לימודיו במכללה, אך לבסוף השתכנע והצטרף רשמית.
מלבד התרומה הייחודית והפנטסטית שלו לסאונד המזוהה של הלהקה, אוואן היה זה שחיבר את ההקדמה לשיר "Locomotive Breath" שהפכה לבלתי נשכחת ופורצת דרך מבחינה אמנותית, שכן לחן זה מחבר בין סגנונות של רוק כבד ורוק קלאסי עם מוזיקה קלאסית ואף מוזיקה כנסייתית.
אוואן המשיך לנגן עבור ג'ת'רו טאל עד שנת 1980 ובמהלך האלבומים הרבים שהפיקו בשנים אלה הפגין כישרון רב ויכולות מרשימות, כמו סולואי האורגן והעוגב באלבום Thick as a Brick. ב-1980 עזב אוואן את הלהקה מעט אחרי יציאת האלבום Stormwatch.
ביוגרפיה > קריירה מאוחרת

לאחר שעזב את ג'ת'רו טאל, אוואן הקים יחד עם יוצא הלהקה הנוסף די פאלמר את להקת טאליס. הלהקה ניסתה לשלב סגנונות מוזיקה שונים וליצור מוזיקה שלא מסתמכת אך ורק על להיטים ומכירות. הלהקה הופיע מספר פעמים באוסטרליה ובריטניה אך לא הוציאה אף אלבום ולא זכתה להצלחה גדולה.
אוואן המשיך להקליט עם אמנים שונים עד שנות התשעים, ואז עבר להתגורר באוסטרליה שם הוא מתגורר עד היום. הוא הופיע מספר פעמים עם ג'ת'רו טאל בהופעות איחוד שונות והקליט יחד איתם את הדי-וי-די "Jethro Tull – Their Fully Authorised Story 1968–2008" ב-2008.
הערות שוליים

1 2 3  John Evan | Biography, Albums, Streaming Links, AllMusic (באנגלית)
↑  Tallis, MissDeePalmer.com, ‏2011-10-20 (באנגלית)
| ג'ת'רו טאל |
| --- | --- | --- |
איאן אנדרסון • קלייב באנקר • גלן קורניק • ג'ון אוואן • מרטין באר • ג'פרי האמונד • בארימור בארלו
| אלבומי אולפן | This Was • Stand Up • Benefit • Aqualung • Thick as a Brick • A Passion Play‏ • War Child • Songs From The Wood • Heavy Horses‏ • Roots to Branches |  |
| סינגלים | Hymn 43 • Locomotive Breath • Bungle in the Jungle • Too Old to Rock 'n' Roll: Too Young to Die |  |
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
| --- | --- |
בקרת זהויות :  ISNI: 0000 0003 6319 2006  LCCN: n2021015755  MusicBrainz: 16d9683a-6e64-4163-a56a-fa351d56b13d  NKC: xx0059499  VIAF: 225173424   WorldCat (עם VIAF): 225173424
ג'יימס סילק בקינגהאם

ג'יימס סילק בקינגהאם, ציור של קלרה ס' ליין
ג'יימס סילק בקינגהאם (באנגלית: James Silk Buckingham ,‏ 25 באוגוסט 1786 – 30 ביוני 1855) היה סופר אנגלי ותייר שכתב ספרי מסעות על סיוריו במזרח התיכון.
בקינגהאם נולד בפלשינג שבמחוז קורנוול בדרום מערב אנגליה. הוא היה בנו של חקלאי שלא זכה להשכלה רבה. בצעירותו הוא עבד כספן בים, בשנת 1797 הוא נלכד על ידי הצרפתים והוחזק כשבוי בגליסיה שבצפון ספרד. בסוף שנת 1815 יצא למסע למזרח התיכון. הוא תיעד את מסעו בפרטי פרטים ביומן מסע יומיומי, בו תיאר בכל יום מקומות אותם עבר ופגישותיו עם אנשים. במסעו זה נסע ממצרים ללבנון, עבר בצור, עכו, נצרת, הר תבור, הכרמל, דור, קיסריה, יפו, רמלה, ירושלים, בית לחם, בריכות שלמה, יריחו, נהר הירדן, הבשן, ג'רש, טבריה, שומרון ועוד. את יומן המסע פרסם בספרו "Travels in Palestine" שיצא לאור בשנת 1821. בשנת 1825 פרסם ספר נוסף בשם "Travels Among the Arab Tribes" המתחיל במסעו מנצרת לעמק הירדן, ורובו עוסק במסעותיו בעבר הירדן ובסוריה.
לאחר שנות נדודים רבות התיישב בהודו שם ייסד בשנת 1818 כתב עת בשם "Calcutta Journal". בתחילה כתב העת הצליח, אבל לאחר שפרסם בשנת 1823 ביקורת בוטה על חברת הודו המזרחית הבריטית הוא גורש מהודו וסולק מהעיתון על ידי המושל בפועל של הודו. המקרה שלו הובא לבוררות בשנת 1834 בפני ועדה של הבית התחתון, והוא זכה לגימלה של 500 ליש"ט לשנה מהחברה.
בשנת 1824 לאחר שחזר לאנגליה, הוא ייסד את כתב העת "Oriental Herald and Colonial Review" שיצא לאור עד שנת 1829. בשנת 1828 ייסד כתב עת נוסף בשם "Athenaeum", אותו מכר לאחר שבועות ספורים לסופר ג'ון סטרלינג. בין השנים 1832–1837 ייצג את מחוז שפילד בפרלמנט, שם פעל בנושא רפורמות סוציאליות, כגון הפסקת הלקאה בצבא, ביטול חוקי הדגן ועוד.
הוא הרבה לטייל באירופה, אמריקה ובמזרח וכתב ספרי מסעות רבים. בשנת 1851 הוכרה עבודתו על ידי הממשלה הבריטית והוא זכה לגמלה של 200 ליש"ט לשנה.
בעת שנפטר בשנת 1855 הוא היה באמצעה של כתיבת האוטוביוגרפיה שלו, הוא הספיק להשלים שני כרכים מתוך ארבעה מתוכננים. כרכים אלה פורסמו בשנת 1855.
מספריו

Travels in Palestine Through the Countries of Bashan and Gilead, East of the River Jordan, Including a Visit to the Cities of Geraza and Gamala in the Decapolis, 1821, בגוגל ספרים
Travels among the Arab Tribes Inhabiting the Countries East of Syria and Palestine. טקסט מלא באתר גוגל ספרים, 1825
National Evils and Practical Remedies. With the Plan of a Model Town. Jackson, Fisher, Son, London, 1849.
ג'ון אוברי

| --- | --- |

 לידה:  12 במרץ 1626 (יוליאני) מלמסברי, הממלכה המאוחדת 
 פטירה:  7 ביוני 1697 (יוליאני) (בגיל 71) אוקספורד, ממלכת אנגליה 
 ענף מדעי:  ענתיקה, creative and professional writing, ביוגרפיה 
 מקום קבורה:  St Mary Magdalen's Church, Oxford 
 מקום לימודים:  טריניטי קולג' 
 
ג'ון אוברי (באנגלית: John Aubrey;‏ 12 במרץ 1626 – 7 ביוני 1697) עמית החברה המלכותית היה ביוגרף, אנטיקוואר, פולקלוריסט וחוקר ידיעת הטבע אנגלי. בחיבורו Monumenta Britannica מ-1693 היה מהראשונים שתיארו מגליתים (אבני ענק פרה-היסטוריות) בדרום אנגליה, בפרט אייווברי וסטונהנג' ולפיכך נחשב לאחד מחלוצי מדע הארכאולוגיה. בחיבורו Remaines of Gentilisme and Judaisme מ-1689 אסף סיפורים ומנהגים, מסורות מקומיות ואמונות ולפיכך נחשב לאחר מראשוני חוקרי הפולקלור השיטתי. אוברי היה הראשון שיצר אינדקס של שמות מקומות גאוגרפיים באנגליה, בחיבורו הבלתי-גמור Interpretation of Villare Anglicanum.  כמו כן התחיל, אך לא סיים, את כתיבת ההיסטוריה המקומית של וילטשייר וסארי. אוסף סיפוריו הביוגרפיים "Brief Lives" והתכתבויותיו הרבות מהווים תיאור ותיעוד חייהם של אנשים מפורסמים שעם חלקם היה מיודד באופן אישי.
תולדות חייו

נולד באחוזה בצפון-מזרח וילטשייר למשפחת אצולה כפרית ותיקה, שמוצאה בספר הוולשי. בילדותו התחנך לבדו בבית עם מורה פרטי. ב-1642 החל ללמוד בטריניטי קולג' (אוקספורד), אך לימודיו הופסקו עקב מלחמת האזרחים האנגלית. ב-1646 החל ללמוד במידל טמפל. במקביל ללימודיו באוקספורד ובלונדון, בילה בסיורים רבים באזורי הכפר של דרום אנגליה. כך גילה ותיאר בפרוטרוט את המגליתים באייווברי. הוא היה הראשון שייחס את הקמתם לדרואידים. ב-1663 הציג את הממצאים באזור לצ'ארלס השני, מלך אנגליה.
סקרנותו וטבעו הובילו אותו להתיידד עם אנשי שם רבים בסביבתו. ב-1652 נפטר אביו והוריש לו את אחוזתו. בין מכריו היו אנשי אצולה, פוליטיקאים, מדענים ואנשי רוח כמו גם סוחרי ספרים ובעלי מלאכה. בין חבריו נמנה הפילוסוף תומאס הובס. מאז 1640 ניהל יומן בו תיאר את שיחותיו והתרשמויותיו משיחות עם אישים אלו, כמו גם מסיוריו וחקירותיו בטבע. במשך כל חייו אסף וקיטלג ממצאים רבים, בהם עתיקות, חפצים מוזרים ורבי עניין ומכשירים מדעיים, וכן סיפורים, מסורות מקומיות ואמונות עממיות.
ב-1663 נבחר לעמית החברה המלכותית. ב-1667 נענה לבקשתו של אנתוני ווד לחבר ביוגרפיות של אנשי שם, השקיע את עצמו במחקר ביוגרפי של חיי אישים שחיו טרם תקופתו והעלאה על הכתב של מחקריו והתרשמותו האישית מאישים בני תקופתו, שעם חלקם היה מיודד. בין הביוגרפיות ניתן למצוא את פרנסיס בייקון, רוברט בויל, ג'ון די, וולטר ראלי, אדמונד האלי, בן ג'ונסון, ויליאם שייקספיר, מרי סידני, רוזנת פמברוק, ויליאם דובסון ותומס הובס (שלתולדותיו ולהתכתבויות איתו הקדיש אוברי 80 עמודים מתוך הכרך הראשון של ספרו). ב-1670 איבד את אחוזתו, עקב תביעה משפטית והתארח מאז אצל מיטיבו, ג'יימס לונג (אנ') בדרייקוט סרן (אנ').
אוברי מת במהלך סיור שערך ונקבר באוקספורד.
חלק ניכר מיצירתו לא הודפס ולא ראה אור, אך כתבי היד שלו, כולל מכתבים רבים נשמרים בספרייה הבודליינית באוקספורד.
בתרבות

ב-1967 יצר פטריק גארלנד מחזה לשחקן יחיד עמו הופיע רוי דוטריס במהלך 1,800 הצגות.
בסיפור "אבני הדם" מסדרת דוקטור הו ששודר בשנת 1978 (סיפור 100, השלישי בעונה 16) אומר הדוקטור (בגילומו של טום בייקר): "תמיד סברתי שהדרואידיות הומצאה על ידי ג'ון אוברי במאה ה-17 בתור בדיחה. היה לו יופי של חוש הומור, לאוברי".
הסיפור הקצר "The Daughter of Owls" מאת ניל גיימן, הכלול בספרו "Smoke and Mirrors", כתוב כפרק בספרו של ג'ון אוברי Remaines of Gentilisme and Judaisme.
ב-2015 פרסמה רות שור (אנ') את הספר "John Aubrey: My Own Life", אוטוביוגרפיה פיקטיבית של אוברי הנשענת על כתביו ויומניו ששרדו בכתב יד.
לקריאה נוספת

William Poole, John Aubrey and the Advancement of Learning, Oxford 2010 ISBN 9781851243198
הערות שוליים

↑  האוסף בספריה הבודליאנית
↑  תיעוד כתבי היד של Monumenta Britannica
↑  John Aubrey My Own Life by Ruth Scurr Review Diary Rival Pepys
| --- | --- |
בקרת זהויות :  NLI: 987007257902305171  PLWABN: 9810548421505606  BIBSYS: 90147861  BNC: 000740665  BNE: XX5713327  BnF: cb11889427n (data)  CANTIC: a11721480  CiNii: DA02874274  GND: 118835084  ICCU: RAVV082310  ISNI: 0000 0001 0913 4222  LCCN: n50030843  LNB: 000067248  NDL: 00431887  NKC: mzk2017961947  NLA: 35010054  NSK: 000166147  NTA: 070243840  RERO: 02-A022937792  RKD: 2893  SELIBR: 393198  SNAC: w6sb593c  SUDOC: 026695014  Trove: 788681  ULAN: 500029915  VIAF: 71386625   WorldCat (עם VIAF): 71386625
ג'יימס ג'סטין

ג'יימס מייקל ג'סטין (באנגלית: James Michael Justin; נולד ב-23 בפברואר 1998 בלוטון שבאנגליה) הוא כדורגלן אנגלי המשחק בעמדת המגן הימני בקבוצת לסטר סיטי מהצ'מפיונשיפ ובנבחרת אנגליה.
קריירת מועדונים

ג'סטין גדל במחלקת הנוער של לוטון טאון. הוא החל את הקריירה המקצוענית שלו במדי הקבוצה הבוגרת של המועדון במסגרת הפוטבול ליג הראשונה והפוטבול ליג השנייה, וערך 90 הופעות ליגה, בהן הבקיע שישה שערים.
ב-28 ביוני 2019 חתם ג'סטין על חוזה לחמש עונות בלסטר סיטי מהפרמייר ליג. ב-4 בדצמבר הוא ערך את הופעת הבכורה שלו במועדון, בניצחון 0–2 על ווטפורד במסגרת המחזור ה-15 בליגה לעונת 2019/2020. בשלוש עונותיו הראשונות במועדון ערך ג'סטין 49 הופעות ליגה, בהן הבקיע שני שערים.
קריירה בין-לאומית

ב-4 ביוני 2022 ערך ג'סטין את הופעת הבכורה שלו בנבחרת אנגליה, בהפסד 0–1 לנבחרת הונגריה במסגרת ליגת האומות 2022/2023.
הערות שוליים

↑  James Justin: Leicester's Brendan Rodgers makes Luton full-back his first signing באתר BBC, ‏28 ביוני 2019 (באנגלית)